ai4bharat/Pralekha huggingface dataset:
PIB Headquarters
తెల౦గాణ రాష్ట్ర నిరుద్యోగ యువతకు అప్పరెల్ ట్రైని౦గ్ అ౦డ్ డిజైన్ సె౦టర్  ద్వారా ఉపాధి అవకాశాలు
తెల౦గాణ రాష్ట్ర ప్రభుత్వ సహకార౦తో అప్పరెల్ ట్రైని౦గ్ అ౦డ్ డిజైన్ సె౦టర్ రాష్ట్ర నిరుద్యోగ యువతకు ఓ సువర్ణావకాశాన్ని కల్పిస్తో౦ది. అప్పరెల్ ట్రైని౦గ్ అ౦డ్ డిజైన్ సె౦టర్ కే౦ద్ర చేనేత, జౌళి శాఖ ఆధీన౦లోని ఎ.ఇ.పి.సి యొక్క శిక్షణా విభాగం.
గ్రామీణాభివృద్ధి మంత్రిత్వ శాఖలోని దీన్ దయాళ్ ఉపాధ్యాయ గ్రామీణ కౌశల్య యోజన కింద ఇంటర్మీడియట్ ఉత్తీర్ణులైన విద్యార్థులకు ఉచిత వసతి తో పాటు శిక్షణను అందిచనున్నామని ఎ.టి.డి.సి ఓ ప్రకటన లో తెలిపి౦ది. పారిశ్రామిక ఇంజనీర్ ఎగ్జిక్యూటివ్ కోర్సు 6 నెలల వ్యవధి తో హైదరాబాద్ కే౦ద్ర౦లో అ౦దిచనున్నట్లు ఎ.టి.డి.సి తెలిపి౦ది .
ఇప్పటి వరకు తెలంగాణ రాష్ట్రం లోని వివిధ జిల్లాలకు చెందిన 100 మంది యువతకు శిక్షణ ఇచ్చినట్లు, మొదటి బ్యాచ్ కు చెందిన వారు రూ. 15,000 నెల జీతం తో బెంగళూరు లోని ప్రముఖ వస్త్ర తయారీ పరిశ్రమలో ఉద్యోగం సాధించినట్లు సంస్థ ప్రతినిధులు తెలిపారు.
తెల౦గాణ లోని అన్ని జిల్లాలకు చె౦దిన అర్హులైన విద్యార్థులు/నిరుద్యోగ యువతకు, ముఖ్య౦గా గ్రామీణ ప్రా౦తానికి చె౦దిన విద్యార్థులకు ఉచిత వసతి తో పాటు శిక్షణను అ౦దజేయనున్నట్లు, శిక్షణ అన౦తర౦ విద్యార్థులకు వస్త్ర పరిశ్రమలో ఉపాధి కల్పి౦చనున్నట్లు ఎ.టి.డి.సి తెలిపి౦ది.
అర్హతకు స౦బ౦ధి౦చిన నిబ౦ధనలు:
విద్య - ఇంటర్మీడియట్ పాస్
వయస్సు- 18-25 సంవత్సరాలు 
ఆదాయం- BPL రేషన్ కార్డ్ 
ఆధార్ కార్డ్
నివాస / గృహ ధృవీకరణ పత్రము.
4, 5 వ బ్యాచ్ కి సంబంధించిన ప్రవేశాలు నవంబర్ 6 వ తేదీ నుండి 20 వ తేదీ వరకు జరుగుతాయి.
ఆసక్తి గల అభ్యర్థులు కి౦ద ఇచ్చిన చిరునామాలో స౦ప్రది౦చవచ్చు:
ఎ.టి.డి.సి, సర్వే నెం. 64, హోటల్ అవసా ఎదురుగా, మాధాపూర్, హైటెక్ సిటీ, హైదరాబాద్ -81, సంప్రదించవలసిన న౦బర్లు 040-23112155/56, 9912108844, 9885089801, 9611238944.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాలు కోసం నాలుగు రాష్ట్రాల్లో నిర్వహించిన డ్రై రన్ విజయవంతం
2020 డిసెంబర్ 28, 29 తేదీల్లో అస్సాం, ఆంధ్రప్రదేశ్, పంజాబ్, గుజరాత్ రాష్ట్రాల్లో కోవిడ్ -19 టీకాలు వేసే కార్యకలాపాల కోసం కేంద్ర ఆరోగ్య, కుటుంబ సంక్షేమ మంత్రిత్వ శాఖ రెండు రోజుల డ్రై రన్ నిర్వహించింది.
సార్వత్రిక టీకాలు కార్యక్రమం  తయారు చేసిన అనుభవంతో దేశవ్యాప్తంగా బహుళ-విస్తృత-ఇంజెక్షన్ టీకాలు వేసే ప్రచారాలు అయిన మీజిల్స్-రుబెల్లా , వయోజన జపనీస్ ఎన్సెఫాలిటిస్  ప్రచారం, ప్రముఖ జనాభా సమూహాలకు టీకాలు వేయడానికి అవసరమైన చర్యలు తీసుకుంటున్నారు. కోవిడ్ -19 కోసం ఆరోగ్య సంరక్షణ కార్మికులు, ఫ్రంట్లైన్ కార్మికులు మరియు 50 ఏళ్లు పైబడిన వ్యక్తులకు టీకాలు వేయడానికి సన్నద్ధం అవుతున్నారు.
డ్రై రన్ ప్రక్రియ కోవిడ్-19 టీకా ప్రక్రియ ఎండ్-టు-ఎండ్ పరీక్షను లక్ష్యంగా పెట్టుకుంది. కార్యాచరణ మార్గదర్శకాల ప్రకారం ప్రణాళిక & సన్నాహాలను కలిగి ఉంటుంది. దీని ప్రకారం మార్గదర్శకాలు ఇలా ఉన్నాయి... కో-విన్ అప్లికేషన్, సెషన్ సైట్ రూపకల్పన సైట్ల మ్యాపింగ్, హెల్త్ కేర్ వర్కర్స్  డేటా అప్లోడ్, వ్యాక్సిన్ల రసీదు మరియు వ్యాక్సిన్ కేటాయింపు జిల్లా, సెషన్ ప్లానింగ్, టీకా బృందాన్ని మోహరించడం, సెషన్ సైట్లో లాజిస్టిక్స్ సమీకరణ , బ్లాక్, జిల్లాలు మరియు రాష్ట్ర స్థాయిలో టీకాలు మరియు రిపోర్టింగ్ మరియు సమీక్ష సమావేశాలను నిర్వహించడం వంటి మాక్ డ్రిల్ ఇది. ఐటి ప్లాట్ఫామ్ కో-విన్ అమలును చేపట్టడం మరియు ధృవీకరించడం, వాస్తవ అమలుకు ముందు మార్గదర్శక మార్గం చూపడం ఈ మొత్తం కసరత్తు లక్ష్యం.
డిస్ట్రిక్ట్ మరియు బ్లాక్ టాస్క్ ఫోర్స్ ని రంగంలోకి దించడం ద్వారా జిల్లా కలెక్టర్ డ్రై రన్ నిర్వహించడానికి బాధ్యత వహించారు. రెండు రోజుల ఎండ్-టు-ఎండ్ డ్రై రన్ను ఆంధ్రప్రదేశ్లోని కృష్ణ జిల్లాలో, గుజరాత్లోని రాజ్కోట్, గాంధీనగర్, పంజాబ్లోని లూధియానా, షాహీద్ భగత్ సింగ్ నగర్  మరియు అస్సాంలోని సోనిత్పూర్ మరియు నల్బరి జిల్లాల్లో ఏర్పాటు చేశారు. జిల్లా పరిపాలన ద్వారా వివిధ పనులు మరియు డమ్మీ లబ్ధిదారుల డేటాను అప్లోడ్ చేయడం, సెషన్ సైట్ సృష్టి, వ్యాక్సిన్ కేటాయింపు, వ్యాక్సినర్లు మరియు లబ్ధిదారులకు కమ్యూనికేషన్ టీకా వివరాలు, లబ్ధిదారుల సమీకరణ వంటి కార్యకలాపాలు జరిగాయి.
డన్ రన్ యొక్క మొదటి రోజు క్షేత్ర స్థాయి ప్రతిస్పందనను 2020 డిసెంబర్ 29 న జాయింట్ సెక్రటరీ  రాష్ట్ర మరియు జిల్లా ప్రోగ్రామ్ అధికారులతో వీడియో కాన్ఫరెన్సింగ్ ద్వారా సమీక్షించారు. దేశవ్యాప్తంగా పెద్ద సంఖ్యలో ప్రజలను కవర్ చేసే టీకా ప్రక్రియల పారదర్శకత, సమర్థవంతమైన పర్యవేక్షణను నిర్ధారించడానికి ఐటి ప్లాట్ఫాం కార్యాచరణ విధానం ఉపయోగం పరంగా అన్ని రాష్ట్రాలు సంతృప్తి వ్యక్తం చేశాయి. కో-విన్ ప్లాట్ఫామ్ మరింత మెరుగుదల కోసం ఐటి ప్లాట్ఫామ్పై అదనపు సూచనలు కూడా గుర్తించబడ్డాయి. అందువల్ల పొందిన వివరాలు మరియు అభిప్రాయాలు కార్యాచరణ మార్గదర్శకాలను మరియు ఐటి ప్లాట్ఫామ్ను సుసంపన్నం చేయడంలో సహాయపడతాయి మరియు కోవిడ్ -19 టీకా రోల్ వితరణ ప్రణాళికను బలోపేతం చేస్తుంది
రసాయనాలు, ఎరువుల మంత్రిత్వ శాఖ
ప్రధానమంత్రి భారతీయ జన ఔషధి పరియోజన పథకంపై శ్రీ సదానంద గౌడ సమీక్షా సమావేశం నిర్వహించారు.
ఈ ఆర్థిక సంవత్సరం మొదటి ఏడు నెలల్లో  జన్ ఔషధి దుకాణాల ద్వారా రూ.358 కోట్ల రూపాయల విలువైన ఉత్పత్తులు అమ్ముడయ్యాయి.
2019-20 సంవత్సరంలో రూ. 419 కోట్ల ఉత్పత్తులు అమ్ముడవగా ఈ ఆర్ధిక సంవత్సరం మొత్తం మీద రూ .600 కోట్ల అమ్మకాలతో దానిని అధిగమించే అవకాశం ఉంది.
కేంద్ర రసాయన, ఎరువుల శాఖ మంత్రి శ్రీ డివి సదానంద గౌడ ఈ రోజు న్యూ ఢిల్లీలో ప్రధానమంత్రి భారతీయ జనఔషధి పరియోజన పై సమగ్ర సమీక్షా సమావేశాన్ని నిర్వహించారు.
ఈ ఆర్థిక సంవత్సరం మొదటి ఏడు నెలల్లో  పిఎంబిజెపి 6,600 జన ఔషధి దుకాణాల ద్వారా 358 కోట్ల రూపాయలు  అమ్మకాలను సాధించింది. ఈ ఆర్ధిక సంవత్సరం పూర్తయ్యేసరికి అవి రూ.600 కోట్లను దాటే అవకాశం ఉంది.
కోవిడ్ -19 కష్ట సమయాల్లో ప్రజలకు సరసమైన ధరలకు ప్రజలకు మాస్క్లు,మందులు వంటి ఉత్పత్తలను సరఫరా చేసినందుకు గాను బిపిపిఐ బృందాన్ని ఈ సమావేశంలో శ్రీ డివి సదానంద గౌడ అభినందించారు.
సమాజంలో అట్టడుగు వర్గాల ప్రజలు ఔషధాల కోసం చేసే ఖర్చులను తగ్గించాలన్న లక్ష్యంతో ప్రధాని నరేంద్రమోదీ చేపట్టిన కార్యక్రమం చివరకు ఒక రూపు సంతరించుకుంటోందని శ్రీ గౌడ తెలిపారు. నూతన విధానాలను అనుసరిస్తూ సరఫరా వ్యవస్థను మరింత బలోపేతం చేయాలని ఈ సందర్భంగా బిపిపిఐలకు మంత్రి సూచించారు.
జన ఔషధి మందుల సమర్థత మరియు నాణ్యత గురించి ప్రజలలో అవగాహన పెంచడం, మారుమూల మరియు గ్రామీణ ప్రాంతాల్లో వాటిని అందుబాటులో ఉంచడంపై దృష్టి పెట్టడం అలాగే అన్ని జన ఔషధి దుకాణాల్లో మందుల లభ్యత ఉండేలా చూడడం అవసరమని ఈ సందర్భంగా ఆయన చెప్పారు. ఈ లక్ష్యాన్ని సాధించడానికి అవసరమైన సమగ్ర కార్యాచరణ ప్రణాళికను సిద్ధం చేసి అందించాలని బిపిపిఐకి ఆయన సూచించారు.
పిఎమ్బిజెపి పథకం కార్యకలాపాలపై బిపిపిఐ సిఇఒ శ్రీ సచిన్ కుమార్ సింగ్ క్లుప్త ప్రదర్శన ఇచ్చారు.
దేశప్రజలకు తక్కువ ధరలకు నాణ్యమైన ఔషధాలను అందించేందుకు ప్రధానమంత్రి శ్రీ నరేంద్రమోదీ మార్గదర్శకంలో 2015-16 సంవత్సరంలో ప్రధాన్ మంత్రి భారతీయ జనౌషధి పరియోజన  పథకాన్ని పునరుద్ధరించారు. 2014-15లో కేవలం 99 జన ఔషధి దుకాణాలు ఉండగా ఇప్పుడు వాటి సంఖ్య 6600 పెరిగింది. ఔషాదాల అమ్మకాల సంఖ్య కూడా 2014-15లో రూ .7.29 కోట్లు ఉండగా 2019-20లో ఆ మొత్తం రూ .433 కోట్లకు పెరిగింది.
ఈ సమావేశంలో ఎస్ .అపర్ణ, కార్యదర్శి , జాయింట్ సెక్రటరీ శ్రీ రజ్నీష్ టింగల్ పాల్గొన్నారు.
ఈశాన్య ప్రాంత అభివృద్ధి మంత్రిత్వ శాఖ
కేంద్ర మంత్రి డా.జితేంద్ర సింగ్తో సిక్కిం ముఖ్యమంత్రి ప్రేమ్ సింగ్ తమాంగ్ సమావేశం
కేంద్ర ఈశాన్య ప్రాంత అభివృద్ధి శాఖ మంత్రి డా.జితేంద్ర సింగ్తో సిక్కిం ముఖ్యమంత్రి ప్రేమ్ సింగ్ తమాంగ్ దిల్లీలో సమావేశమయ్యారు. రాష్ట్రంలోని వివిధ కేంద్ర ప్రాజెక్టులపై చర్చించారు. రాష్ట్రంలో కొవిడ్ పరిస్థితి, వర్షాలు, వరదల సహాయక చర్యలు, పునరావాసంపై ఏరోజుకారోజు వివరాలు తెలుసుకుని తగిన చర్యలు తీసుకున్నందుకు కేంద్ర మంత్రికి, ముఖ్యమంత్రి కృతజ్ఞతలు తెలిపారు.
అరగంట పాటు సాగిన సమావేశంలో రెండు ప్రతిపాదనలు కేంద్ర మంత్రికి తమాంగ్ సమర్పించారు. అందులో ఒకటి, ఆకాంక్షిత జిల్లాల్లో ఒకటిగా చకుంగ్కు సంబంధించినది. కొవిడ్ సమయంతోపాటు, అన్ సీజన్లోనూ సిక్కింలో భారీగా కొనసాగుతున్న పర్యాటకం గురించి కూడా కేంద్ర మంత్రికి సీఎం ప్రేమ్ సింగ్ తమాంగ్ వివరించారు.
రైల్వే మంత్రిత్వ శాఖ
తొలి ఎసి త్రీటైర్ ఎకానమీ క్లాస్ కోచ్ ను ఆవిష్కరించిన భారతీయ రైల్వేలు కోచ్ల ట్రయల్ విజయవంతంగా పూర్తి
ఈ కోచ్ లన్నీ కూడా 83 బెర్త్ ల సామర్ధ్యాన్ని కలిగి ఉంటాయి
అవసరమైన అనుమతులు వచ్చిన తర్వాత ఎల్హెచ్బి కోచ్లతో నడిచే  అన్ని మెయిల్/ ఎక్స్ప్రెస్ రైళ్ళలో ఎల్హెచ్బి ఎకానమీ క్లాస్ కోచ్లను ప్రవేశపెడతారు
భారత రైల్వే ప్రొడక్షన్ యూనిట్, రైల్వే కోచ్ ఫ్యాక్టరీ, కపుర్తాలా ఇటీవల ఇండియన్ రైల్వే  తొలి లింకే హాఫ్మన్ బుష్  ఎసి త్రీ-టైర్ ఎకానమీ క్లాస్ కోచ్ నమూనాను విడుదల చేసింది. దీనికి సంబంధించిన ట్రయల్ విజయవంతంగా పూర్తి అయింది.
ఇది ఎల్ హెచ్ బి ఎసి త్రీ టైర్ కోచ్ నూతన భిన్నరకం. దీనిలో ఉన్న ప్రత్యేకతలను దిగువన ఇవ్వడం జరిగింది ః-
ప్యాసెంజర్ డెక్పై నడవనవసరం లేకుండా విద్యుత్ ప్యానెళ్ళు ఉంచడం ద్వారా ప్యాసెంజర్ల ఉపయోగం కోసం అదనపు చోటు కల్పించడం
సుమారు 83 బెర్త్ ల మేరకు ప్యాసెంజర్ సామర్ధ్యం పెంపు
దివ్యాంగులకు చక్రాల కుర్చీలను అందుబాటులో ఉంచడంతో పాటు వారికి ప్రత్యేక కంపార్ట్ మెంటు, వారికి ప్రత్యేక ద్వారంతో పాటుగా సుగమ్య భారత్ అభియాన్ నిబంధనలకు కట్టుబడి చక్రాల కుర్చీ అందుబాటుతో దివ్యాంగులకు అనుకూలమైన టాయిలెట్ల ఏర్పాటు.
అన్ని బెర్తులకు వెంట్ ను ఏర్పాటు చేయడం ద్వారా ఎసి సౌకర్యం .
ప్రయాణీకులకు మరింత సౌకర్యాన్ని ఇవ్వడం కోసం, తక్కువ బరువు, అధిక నిర్వహణకు అవకాశం ఉన్న సీట్లు, బెర్తుల నిర్మాణ నమూనా
ప్రయాణీకులకు మెరుగైన సౌకర్యాన్ని అందించేందుకు నిలువు, అడ్డం బెర్తులకు మడవగల స్నాక్ టేబుళ్ళ ఏర్పాటు, దెబ్బలు తగిలే అవకాశం లేని చోటు, మంచి నీటి బాటిళ్ళు, మొబైల్ ఫోన్లు, పత్రికలు పెట్టుకోవడానికి హోల్డర్లు.
ప్రతి బెర్తుకు చదువుకోవడానికి రీడింగ్ లైట్లు, మొబైల్ చార్జింగ్ పాయింట్లు
మధ్య, పై బెర్తులను ఎక్కేందుకు మెరుగు పరిచిన, సమర్దవంతమైన నిచ్చెన నమూనా.
మధ్య, పై బెర్తులపై కూర్చున్నప్పుడు తల పైన తగలకుండా అదనపు స్థలం..
భారతీయ, పశ్చిమ లావెటరీల మెరుగైన నమూనా
సమర్థవంతమైన, అందమైన ద్వారం
ప్రకాశించే సీటు గుర్తులు
ప్రకాశించే బెర్త్ సంఖ్యలతో, రాత్రి దీపాలతో సమగ్రమైన ప్రకాశవంతమైన బెర్త్ సూచికలు.
సామాగ్రికి సంబంధించి ప్రపంచ స్థాయి బెంచ్ మార్కు EN45545-2 HL3కు అనుగుణంగా మెరుగైన అగ్ని మాపక ప్రమాణాలు
అవసరమైన అనుమతులు వచ్చిన తర్వాత ఎల్హెచ్బి కోచ్లతో నడిచే  అన్ని మెయిల్/ ఎక్స్ప్రెస్ రైళ్ళలో ఎల్హెచ్బి ఎకానమీ క్లాస్ కోచ్లను ప్రవేశపెడతారు.
ప్రధాన మంత్రి కార్యాలయం
ప్రధాన మంత్రి తోసమావేశమైన ఫాక్స్ కాన్ చైర్ మన్ శ్రీ యంగ్ లియూ
ప్రధాన మంత్రి శ్రీ నరేంద్ర మోదీ తో ఫాక్స్ కాన్ చైర్ మన్ శ్రీ యంగ్ లియూ గుజరాత్ లోని గాంధీనగర్ లో సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
ప్రధాన మంత్రి శ్రీ @narendramodi తో ఫాక్స్ కాన్ చైర్ మన్ శ్రీ యంగ్ లియూ గాంధీనగర్ లో సమావేశమయ్యారు. భారతదేశం లో సెమికండక్టర్ మరియు చిప్ ల తయారీ సామర్థ్యాన్ని విస్తరించడానికి ఫాక్స్ కాన్ ప్రణాళిక లు సిద్ధం చేయడాన్ని ప్రధాన మంత్రి సంతోషం తో స్వీకరించారు.’’ అని పేర్కొంది.
ప్రధాన మంత్రి కార్యాలయం
ప్రధాన మంత్రి కి మరియు రవాండా అధ్యక్షుడు మాన్య శ్రీ పాల్ కాగామే కు మధ్య టెలిఫోన్ ద్వారా జరిగిన సంభాషణ
రవాండా అధ్యక్షుడు మాన్య శ్రీ పాల్ కాగామే తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా సంభాషించారు.
రవాండా ను 2018వ సంవత్సరం లో తాను సందర్శించిన అనంతరం ద్వైపాక్షిక సంబంధాల లో నమోదైన పురోగతి పట్ల ప్రధాన మంత్రి సంతృప్తి ని వ్యక్తం చేశారు. ప్రధాన మంత్రి శ్రీ మోదీ 2018వ సంవత్సరం లో రవాండా ను సందర్శించిన వేళ భారతదేశాని కి చెందిన 200 గోవుల ను బహుమతి గా ఇచ్చిన సంగతి ని రవాండా అధ్యక్షుడు ఉత్సాహం గా గుర్తు కు తెచ్చుకొన్నారు. ఆ ఆవులు రవాండా లో బాలల కు పాల లభ్యత ను మెరుగుపరచడం లో సహాయపడినట్లు, అలాగే రైతుల ఆదాయాన్ని కూడా పెంచినట్లు ఆయన వివరించారు.
కోవిడ్-19 కారణం గా తమ ఆరోగ్యరక్షణ వ్యవస్థ లకు మరియు ఆర్థిక వ్యవస్థ లకు ఎదురైన సవాళ్ల ను గురించి నేత లు చర్చించారు. సంక్షోభాన్ని సంబాళించడానికి మరియు పౌరుల శ్రేయాని కి పూచీ పడడానికి ఇరు దేశాల లోను తీసుకొన్న చర్యల కు సంబంధించిన సమాచారాన్ని వారు ఒకరి కి మరొకరు తెలియజేసుకొన్నారు. వర్తమాన సంకట కాలం లో తమ తమ దేశాల లోని ప్రవాసీ పౌరుల కు చేతనైన అన్ని రకాల సాయాన్ని అందించేందుకు నేతలు వారి యొక్క అంగీకారాన్ని వ్యక్తం చేశారు.
కరోనావైరస్ తో పోరాడడం లో రవాండా చేస్తున్న కృషి కి భారతదేశం వైద్యపరమైన సహాయం తో పాటు దృఢమైన మద్దతు ను అందిస్తుందని ప్రధాన మంత్రి రవాండా అధ్యక్షుని కి భరోసా ను ఇచ్చారు. వర్తమాన సంక్షోభాన్ని అధ్యక్షుడు శ్రీ కాగామే యొక్క నాయకత్వం లో ప్రభావశీలమైన రీతి లో నిర్వహిస్తున్నారని, ఈ సవాలు కు ఎదురొడ్డి నిలబడి పోరాడడం లో రవాండా ప్రజలు దృఢ సంకల్పాన్ని ప్రదర్శిస్తున్నారంటూ ఆయన ప్రశంసించారు.
వర్తమాన సంకట స్థితి లో రవాండా ప్రజల యొక్క ఆరోగ్యం కోసం మరియు వారి శ్రేయం కోసం ప్రధాన మంత్రి తన వైపు నుండి శుభాకాంక్షలు తెలిపారు.
రహదారి రవాణా, హైవేల మంత్రిత్వ శాఖ
2025 జనవరి 1 నుంచి ఉత్పత్తి చేసే ఎన్2, ఎన్3 విభాగం మోటారు వాహనాల క్యాబిన్లలో తప్పనిసరిగా శీతలీకరణ వ్యవస్థ అమర్చాలంటూ ముసాయిదా ప్రకటన జారీ
2025 జనవరి 1 నుంచి ఉత్పత్తి చేసే ఎన్2, ఎన్3 విభాగం మోటారు వాహనాల క్యాబిన్లలో తప్పనిసరిగా శీతలీకరణ వ్యవస్థ అమర్చాలంటూ, కేంద్ర రహదారి రవాణా & జాతీయ రహదారుల మంత్రిత్వ శాఖ ఒక ముసాయిదా ప్రకటన విడుదల చేసింది. ఈ నెల 10వ తేదీన ముసాయిదా ప్రకటన జారీ అయింది.
ఐఎస్ 14618: 2022కు అనుగుణంగా శీతలీకరణ వ్యవస్థ ఉండాలి, ఈ ప్రమాణాన్ని కాలానుగుణంగా మారుస్తారు. ఈ ప్రకటనపై ఏవైనా సూచనలు/సలహాలు ఇవ్వాలనుకుంటే, ప్రకటన జారీ తేదీ నుంచి 30 రోజుల లోపు వాటిని comments-morth[at]gov[dot]in అడ్రస్కు ఈ-మెయిల్ చేయవచ్చు.
గెజిట్ నోటిఫికేషన్ చూడటానికి ఇక్కడ క్లిక్ చేయండి
రసాయనాలు, ఎరువుల మంత్రిత్వ శాఖ
2021-జన్ ఔషధీ దివస్ వారోత్సవాలలో భాగంగా 6వ రోజు కార్యక్రమం
తక్కువ ధరలకు లభించే నాణ్యమైన జనరిక్ ఔషధాల గురించి అవగాహన కల్పించడం కోసం, 2021-జన్ ఔషధీ దివస్ వారోత్సవాలలో భాగంగా 6వ రోజు కార్యక్రమం, ఈ రోజు జరిగింది. ఈ కార్యక్రమంలో భాగంగా, దేశవ్యాప్తంగా ఉన్న బి.పి.పి.ఐ. బృందాలు; జన్ ఔషధీ మిత్రా; జన్ ఔషధీ కేంద్రాల యజమానులు - బైక్ ర్యాలీలు, పాదయాత్రలు; మానవ హారాలు వంటి కార్యకలాపాలను నిర్వహించారు. ఈ సంఘటనల ద్వారా, జన్ ఔషధీ కేంద్రాలలో చాలా తక్కువ ధరలకు విక్రయించబడుతున్న జెనెరిక్ ఔషధాల సమర్థత, శక్తి గురించి ప్రజలకు వివరించారు. తద్వారా జనరిక్ ఔషధాల గురించి ప్రజల్లో ఉన్న సాధారణ అపోహలను పరిష్కరించారు.
పి.ఎం.బి.జె.పి. క్రింద ఉన్న ఒక ఔషధం షధం మొదటి మూడు బ్రాండెడ్ ఔషధాల సగటు ధరలో గరిష్టంగా 50 శాతంగా ఉండాలనే సూత్రంపై ధర నిర్ణయించబడుతుంది. అందువల్ల, జన్ ఔషధాల ధర కనీసం 50 శాతం, కొన్ని సందర్భాల్లో, బ్రాండెడ్ ఔషధాల మార్కెట్ ధర కంటే 90 శాతం తక్కువగా ఉంటాయి. ప్రస్తుత 2020-21 ఆర్థిక సంవత్సరంలో, 2021 మార్చి, 5వ తేదీ వరకు - పి.ఎం.బి.జె.పి. 593.84 కోట్ల రూపాయల మేర  విక్రయాలను సాధించింది. దీంతో దేశంలోని సాధారణ పౌరులకు సుమారు 3,600 కోట్ల రూపాయల మేర వ్యయం, ఆదా అయ్యింది.
2021-జన్ ఔషధీ దివస్ వారోత్సవాలను, 7,400 కి పైగా ప్రధాన్ మంత్రి భారతీయ జన్ ఔషధీ కేంద్రాల ద్వారా, దేశవ్యాప్తంగా జరుపుకుంటున్నారు. ఆరోగ్యం, పరిశుభ్రత గురించి అవగాహన కల్పించడానికి జన్ ఔషధీ కేంద్ర యజమానులు వివిధ కార్యక్రమాలను నిర్వహిస్తున్నారు. బ్లడ్ ప్రెషర్ చెక్-అప్, షుగర్ లెవల్ చెక్-అప్, ఉచిత డాక్టర్ కన్సల్టేషన్, ఉచిత ఔషధ పంపిణీ మొదలైన వాటిని అందించే ఆరోగ్య తనిఖీ శిబిరాలను నిర్వహించడం ద్వారా 2021 మార్చి, 1వ తేదీన ఈ వేడుకలు ప్రారంభమయ్యాయి. రెండవ రోజు నిర్వహించిన ‘జన్ ఔషధీ పరిచార్చా’ కార్యక్రమంలో బి.పి.పి.ఐ; జన్ ఔషధీ మిత్ర, జన్ ఔషధీ కేంద్ర యజమానులు వైద్యులు, ఆసుపత్రులు, క్లినిక్ లు, ఇతర వాటాదారులు పాల్గొన్నారు. జన్ ఔషధీ దివస్ వారోత్సవాల్లో భాగంగా 3వ రోజు, అంటే 2021 మార్చి, 3వ తేదీన, బి.పి.పి.ఐ; జన్ ఔషధీ మిత్రా, జన్ ఔషధీ కేంద్ర యజమానులు దేశవ్యాప్తంగా ‘టీచ్ దెమ్ యంగ్’ తరహాలో నిర్వహించారు. బి.పి.పిఐ. అధికారులు, ఈ కార్యక్రమాల్లో భాగంగా, పాఠశాలలు, కళాశాలలు, ఫార్మసీ కళాశాలలు మరియు ఇతర విద్యా సంస్థలను సందర్శించి విద్యార్థులతో సంభాషించారు. 4వ రోజున, పి.ఎమ్.బి.జె.పి. కార్యకలాపాల్లో పాల్గొని, శానిటరీ ప్యాడ్ల వాడకం గురించి, మహిళలకు అవగాహన కల్పించడానికి శిబిరాలను నిర్వహించింది. ఈ వారోత్సవాల్లో భాగంగా, 5వ రోజు కార్యక్రమాన్ని, ‘జన్-ఔషధీ-కా-సాథ్’ అనే ఇతివృత్తంతో, మన సీనియర్ సిటిజన్లకు అంకితం చేశారు.
2021 - జన్ ఔషధీ దివస్ వారోత్సవాలు, రేపు, 2021 మార్చి, 7వ తేదీన ముగుస్తాయి. ‘జన్ ఔషధీ దివస్’ వేడుకలనుద్దేశించి, ప్రధానమంత్రి శ్రీ నరేంద్ర మోదీ, 2021 మార్చి, 7వ తేదీ ఉదయం 10 గంటలకు, దృశ్యమాధ్యమం ద్వారా ప్రసంగించనున్నారు.
మానవ వనరుల అభివృద్ధి మంత్రిత్వ శాఖ
పాఠశాల విద్య మరియు అక్షరాస్యత విభాగం 17 జనవరి నుండి 21 జనవరి 2022 వరకూ ఐకానిక్ వారాన్ని జరుపుకుంటుంది
పాఠశాల విద్య మరియు అక్షరాస్యత విభాగం 17 జనవరి - 21 జనవరి, 2022 వరకు ఆజాదీ కా అమృత్ మహోత్సవ్ కింద ఐకానిక్ వారాన్ని జరుపుకోనుంది.
ఐకానిక్ వీక్లో భాగంగా పాఠశాల విద్య మరియు అక్షరాస్యత విభాగం వరుస కార్యక్రమాలను నిర్వహించనుంది. ఆడుకోవడానికి ఆటలు, తయారు చేయడానికి మరియు నేర్చుకోవడానికి బొమ్మలు మరియు ఆటలపై రెండు రోజుల అంతర్జాతీయ వెబ్నార్, సహోదయ స్కూల్ కాంప్లెక్స్ల 27వ జాతీయ వార్షిక సమావేశం మరియు సమగ్ర విద్యపై వెబ్నార్ ఇందులో ఉంటాయి.
వర్చువల్ మరియు ఫిజికల్ మోడ్ ద్వారా 17.01.2022న అటల్ ఇన్నోవేషన్ మిషన్  భాగస్వామ్యంతో సమగ్ర విద్యపై వెబ్నార్ నిర్వహించబడుతుంది. ‘ప్రత్యేక అవసరాలు గల పిల్లలపై దృష్టి సారించిన ఎడ్ టెక్ స్టార్టప్లు’ అనే థీమ్తో వెబ్నార్ ఉంటుంది. విద్యా మంత్రిత్వ శాఖ సీనియర్ అధికారులు, ప్రిన్సిపాల్స్ స్టేట్ ఐఈ కోఆర్డినేటర్లు, తల్లిదండ్రులు మరియు ఇతర వాటాదారులు ఈ కార్యక్రమంలో పాల్గొంటారు. ప్రత్యేక అవసరాలు ఉన్న పిల్లలకు అందుబాటులో ఉన్న సాంకేతికత మరియు సహాయక పరికరాల గురించి తల్లిదండ్రులు మరియు ఉపాధ్యాయులకు అవగాహన కల్పించడం ఈ వెబ్నార్ యొక్క ప్రధాన లక్ష్యం.
సీబీఎస్ఈ తన సహోదయ స్కూల్ కాంప్లెక్స్ల నేషనల్ కాన్ఫరెన్స్ 27వ ఎడిషన్ను 'పునర్ణవ - రీడిస్కవరీ ఆఫ్ ఇండియా @75' అనే అంశంపై గ్వాలియర్లోని సహోదయ స్కూల్ కాంప్లెక్స్తో కలిసి 2022 జనవరి 17 మరియు 18 తేదీలలో హైబ్రిడ్ మోడ్లో నిర్వహించనుంది. స్థిరమైన భవిష్యత్తు కోసం ఆలోచనలు పంచుకునేందుకు ఇది రూపకల్పన చేయబడింది.ఎన్ఈపీ 2020కి అనుగుణంగా బోర్డు ప్రారంభించిన కొత్త విధానాలు మరియు వినూత్న పద్ధతులను అర్థం చేసుకోవడానికి సిబీఎస్ఈ అనుబంధ పాఠశాలల ప్రిన్సిపాల్స్ మరియు మేనేజ్మెంట్ను ప్రారంభించడం కూడా దీని లక్ష్యం.
పిల్లల అభిజ్ఞా వికాసంలో బొమ్మల పాత్రను తిరిగి కనుగొనడం మరియు పర్యావరణానికి మాత్రమే కాకుండా తక్కువ/ధర లేని వస్తువుల సహాయంతో బొమ్మలను రూపొందించే కళను ప్రోత్సహించే లక్ష్యంతో 2022 జనవరి 20 మరియు 21 తేదీల్లో రెండు రోజుల అంతర్జాతీయ వెబ్నార్ నిర్వహించబడుతుంది. పిల్లలలో స్థిరమైన, సృజనాత్మకత సహకారం మరియు సమస్య పరిష్కార నైపుణ్యాలను ప్రేరేపిస్తుంది. వెబ్నార్ నిర్వహించే రెండు రోజులలో పాఠశాల విద్యకు సంబంధించిన అన్ని దశలలోని అన్ని సబ్జెక్టులు మరియు వాటి మ్యాపింగ్లో బొమ్మల యొక్క విభిన్న అంశాలపై దృష్టి కేంద్రీకరించబడుతుంది; బొమ్మల బోధనాపరమైన చిక్కులు; ప్లే మరియు మేక్ ద్వారా నేర్చుకోవడం వంటి బొమ్మలు మరియు ఆటలు; బొమ్మల తయారీ జీవన/ స్థానిక సంప్రదాయం; పాఠశాల విద్యలో నైపుణ్య కోర్సులుగా బొమ్మలు మరియు గేమ్లను రూపొందించే కోర్సులు మొదలైనవి. వెబ్నార్ యొక్క ఫలితం అన్ని దశల్లో విద్యలో బొమ్మలు మరియు ఆటల ఇన్ఫ్యూషన్ మరియు ఏకీకరణ కోసం రోడ్మ్యాప్ను రూపొందిస్తుంది.
'నేషనల్ ఇన్నోవేషన్ వీక్' పేరుతో జనవరి 10 నుండి 17 జనవరి, 2022 వరకూ ఉన్నత విద్యా శాఖ కూడా నిర్వహించబడుతోంది. ఇన్నోవేషన్ వీక్ భారతదేశంలో ఇన్నోవేషన్ మరియు ఎంటర్ప్రెన్యూర్షిప్ను ప్రోత్సహించడానికి అవగాహనను వ్యాప్తి చేయడానికి చేపట్టిన వివిధ కార్యక్రమాలను హైలైట్ చేసింది. 'బిల్డింగ్ ఇన్నోవేషన్ ఎకోసిస్టమ్ ఇన్ ఎడ్యుకేషనల్ ఇన్స్టిట్యూషన్స్' అనే అంశంపై ఈ-సింపోజియం, ఉన్నత విద్యా సంస్థల సైబర్ సెక్యూరిటీ సాధికారతపై వెబ్నార్, ఉన్నత్ భారత్లో భాగంగా కమ్యూనిటీ బేస్డ్ పార్టిసిపేటరీ రీసెర్చ్  కోసం మాస్టర్ ట్రైనర్లుగా ఫ్యాకల్టీ సామర్థ్యాన్ని పెంపొందించడం వంటివి ఐకానిక్ వీక్ కలిగి ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 101 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.12 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,01,51,66,665
|
|
అందుబాటులోని నిల్వలు
|
|
11,12,33,325
101 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.12 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
భూ శా స్త్ర మంత్రిత్వ శాఖ
భారతదేశం తన అత్యంత వేగవంతమైన సూపర్ కంప్యూటర్ను త్వరలో కొనుగోలు చేస్తుందని, వచ్చే మార్చి నాటికి ఇది కార్యకలాపాలు ప్రారంభించనుందని కిరణ్ రిజిజు చెప్పారు.
నోయిడాలోని ఎన్సీఎంఆర్డబ్ల్యూఎఫ్ని సందర్శించిన కేంద్ర భూ శాస్త్రాల మంత్రి
900 కోట్ల రూపాయల విలువైన అత్యంత వేగవంతమైన సూపర్కంప్యూటర్ను భారతదేశం త్వరలో కొనుగోలు చేయనుందని, వచ్చే ఏడాది మార్చి నాటికి ఇది పని చేయనుందని కిరెన్ రిజిజ్ అన్నారు. కేంద్ర భూ శాస్త్రాల మంత్రి. బాధ్యతలు స్వీకరించిన తర్వాత మంత్రిత్వ శాఖ ఆధ్వర్యంలోని పరిశోధనా కేంద్రాన్ని తన మొదటి సందర్శనలో, రిజిజు తన కొనుగోలుతో భారతదేశం సంభావ్య సూచన అత్యధిక రిజల్యూషన్తో వాతావరణ పర్యవేక్షణ యంత్రాంగాన్ని కొనుగోలు చేస్తుందని చెప్పారు. ఈరోజు ఉత్తరప్రదేశ్లోని నోయిడాలోని నేషనల్ సెంటర్ ఫర్ మీడియం రేంజ్ వెదర్ ఫోర్కాస్టింగ్ ని సందర్శించిన సందర్భంగా మంత్రి మీడియాతో మాట్లాడారు. “కొత్త కంప్యూటర్ 12 నుండి 6 కిమీల వరకు అంచనాను మెరుగుపరుస్తుంది. ప్రస్తుతం భారతదేశపు అత్యంత వేగవంతమైన సూపర్ కంప్యూటర్ అయిన 6.8 పీఎఫ్ఎల్ఓపీఎస్  పనితీరుతో క్రే ఎక్స్సీ-40 సూపర్ కంప్యూటర్ ‘మిహిర్’తో పోలిస్తే, కొత్త సూపర్ కంప్యూటర్ దాదాపు మూడు రెట్లు సామర్థ్యం కలిగి ఉంటుంది, అనగా 18 పీఎఫ్ఎల్ఓపీఎస్, ”అని రిజిజీ చెప్పారు. "ఈ ప్రపంచ స్థాయి కేంద్రంలోని సౌకర్యాలు అన్ని రంగాలకు, సమాజంలోని అన్ని వర్గాలకు ప్రయోజనం చేకూరుస్తాయి, వాస్తవానికి దేశంలోని ప్రతి వ్యక్తి ఈ సంస్థ నుండి నేరుగా ప్రయోజనం పొందబోతున్నారు," అన్నారాయన. భారతదేశ వాతావరణ అంచనా సామర్థ్యం రోజురోజుకు మెరుగుపడుతుందని రిజిజు అన్నారు. “ప్రధాన మంత్రి నరేంద్ర మోదీ నాయకత్వంలో, భారతదేశం సైన్స్ & టెక్నాలజీ అప్లికేషన్లో గణనీయమైన అభివృద్ధిని సాధించింది. మేము పొరుగు వెలుపల ఉన్న దేశాలకు కూడా వాతావరణ సూచనలను విస్తరిస్తున్నాము, ”అని ఆయన చెప్పాడు.
ఎన్సీఎంఆర్డబ్ల్యూఎఫ్ ప్రాంగణం, వాతావరణం వాతావరణ నమూనాలలో అత్యుత్తమ కేంద్రం, ప్రాంతీయ సమూహం 'బే ఆఫ్ బెంగాల్ ఇనిషియేటివ్ ఫర్ మల్టీ-సెక్టోరల్ టెక్నికల్ అండ్ ఎకనామిక్ కోఆపరేషన్' కి చెందిన బిమ్స్టెక్ సెంటర్ ఆన్ వెదర్ అండ్ క్లైమేట్ ని కూడా నిర్వహిస్తుంది. ఏడు సభ్య దేశాలు, - బంగ్లాదేశ్, భూటాన్, ఇండియా, నేపాల్, లంకతో సహా దక్షిణాసియా నుండి ఐదు మయన్మార్ థాయ్లాండ్తో సహా ఆగ్నేయాసియా నుండి రెండు. ఎన్సీఎంఆర్డబ్ల్యూఎఫ్ ప్రపంచంలోనే ఒక ప్రముఖ సంస్థ అని రిజిజు అన్నారు. "మా ఎన్సీఎంఆర్డబ్ల్యూఎఫ్ ప్రపంచ స్థాయి కేంద్రంగా మారడం భారతదేశానికి చాలా గర్వకారణం" అని ఆయన అన్నారు. రిజిజును ఎర్త్ సైన్సెస్ మంత్రిత్వ శాఖ కార్యదర్శి డాక్టర్ ఎం. రవిచంద్రన్ కంప్యూటర్ గురించి వివరించారు. డాక్టర్ వి.ఎస్. ప్రసాద్, ఎన్సీఎంఆర్డబ్ల్యూఎఫ్ హెడ్ ఇతర సీనియర్ శాస్త్రవేత్తలు పాల్గొన్నారు.
ప్రధాన మంత్రి కార్యాలయం
జాతీయ సాంకేతిక విజ్ఞాన దినం నాడు భారతీయ శాస్త్రవేత్తల కు కృతజ్ఞత ను వ్యక్తం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ మన ప్రతిభావంతులైన శాస్త్రవేత్తల కు మరియు వారి యొక్క ప్రయాసల కు కృతజ్ఞత ను వ్యక్తం చేశారు. 1998వ సంవత్సరం లో జరిపిన పోఖ్ రణ్ లో పరీక్ష లు సఫలం అయ్యాయి అంటే అందుకు వారి ప్రయాస లు కారణం మరి.
ప్రధాన మంత్రి ఒక ట్వీట్ లో -
‘‘ఈ రోజు న, జాతీయ సాంకేతిక విజ్ఞాన దినం సందర్భం లో, మనం ప్రతిభావంతులు అయినటువంటి మన శాస్త్రవేత్తల కు మరియు వారి యొక్క ప్రయాసల కు కృతజ్ఞత ను తెలియజేద్దాం. 1998వ సంవత్సరం లో జరిపిన పోఖ్ రణ్ పరీక్ష లు సఫలం అయ్యాయి అంటే అందుకు వారి ప్రయాస లు కారణం మరి. అటల్ గారి యొక్క అనుకరణీయమైనటువంటి నాయకత్వాన్ని మనం సగర్వం గా స్మరించుకొందాం; ఆయన ఉత్కృష్టమైనటువంటి రాజకీయ సాహసాన్ని మరియు రాజనీతిజ్ఞత ను ప్రదర్శించారు.’’ అని పేర్కొన్నారు.
(
అంతరిక్ష విభాగం
ఈఓఎస్-02 ఉపగ్రహాన్ని 2022 రెండవ త్రైమాసికంలో ప్రయోగించనున్నట్లు కేంద్ర మంత్రి డాక్టర్ జితేంద్ర సింగ్ వెల్లడి
ఈఓఎస్-02 అనేది వ్యవసాయం, అటవీ, భూగర్భ శాస్త్రం, హైడ్రాలజీ, సూక్ష్మీకరించిన పవర్ ఎలక్ట్రానిక్స్, రియాక్షన్ వీల్స్తో కూడిన వివిధ కొత్త సాంకేతికతలకు సంబంధించిన సాంకేతిక ప్రదర్శన ఉపగ్రహం: డాక్టర్ జితేంద్ర సింగ్
2022 రెండవ త్రైమాసికంలో ఈఓఎస్-02 ఉపగ్రహాన్ని ప్రయోగిస్తామని కేంద్ర ఎర్త్ సైన్సెస్ , సైన్స్ & టెక్నాలజీ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్, పీఎంఓ, ప్రజాసమస్యలు, పెన్షన్లు, అణు శక్తి, అంతరిక్ష శాఖల సహాయ మంత్రి డాక్టర్ జితేంద్ర సింగ్ వెల్లడించారు.
ఈరోజు రాజ్యసభలో ఒక ప్రశ్నకు వ్రాతపూర్వక సమాధానంలో డాక్టర్ జితేంద్ర సింగ్ ఈ విషయాన్ని తెలిపారు. వ్యవసాయం, అటవీ, భూగర్భ శాస్త్రం, హైడ్రాలజీ, సూక్ష్మీకరించిన పవర్ ఎలక్ట్రానిక్స్, రియాక్షన్ వీల్స్ మొదలైన అప్లికేషన్లతో కూడిన వివిధ కొత్త సాంకేతికతలకు ఈఓఎస్-02 సాంకేతిక ప్రదర్శన ఉపగ్రహం. ఎస్ఎస్ఎల్వి-1 కోసం పేలోడ్ను ఏర్పరుస్తుంది..
రాజ్యసభలో ఒక ప్రశ్నకు వ్రాతపూర్వక సమాధానంలో, డాక్టర్ జితేంద్ర సింగ్ , ఈఓఎస్ -02 వ్యవసాయం, అటవీ, భూగర్భ శాస్త్రం, హైడ్రాలజీ, మినియేటరైజ్డ్ పవర్ ఎలక్ట్రానిక్స్, రియాక్షన్ వీల్స్ మొదలైన అప్లికేషన్లతో కూడిన వివిధ కొత్త సాంకేతికతలకు సంబంధించిన సాంకేతిక ప్రదర్శన ఉపగ్రహం. ఎస్ఎస్ఎల్వి-1 కోసం పేలోడ్ను రూపొందిస్తోందన్నారు . 2021 త్రైమాసికం-4లో ప్రయోగ తేదీని నిర్ణయించినట్లు ఆయన తెలియజేశారు, అయితే మహమ్మారి ప్రారంభం మరియు తత్ఫలితంగా లాక్ డౌన్ మరియు ప్రపంచ మరియు దేశీయ సరఫరా గొలుసులో అంతరాయం ఏర్పడటం ఆలస్యం కావడానికి కారకాలుగా ఉన్నాయి.
<><><><><>
(Visitor Counter : 148